Duri

**Duri** (pokatkad **Duraci**) bili su rasa kapio korpus aprehenzilnih čelovjekolikih Ksenomorfa , visoko evoluiralih od gmizavaca na njihovoj rodnoj planeti Duro, jedna od prvih civilizacija koja se otisnula u krstarenje i istraživanje međuzvezdanog prostora u našoj Galaksiji.

Njihova maternja planeta Duro nalazila se na Korelskom Gospodarskom Protoku, jednoj od najvećih hipersvemirskih ruta, koja je povezivala njihov matični svet sa ostalim važnim trgovačkim centrima.

durski kosmonaut

## Duri

### Demonim

DurstvoN. Durak/Dur(ac)i Dur(a)kinja/e Durče/ići

G. a/ e/a ta/a

D. u/ma i/ama tu/ma

A. a/e u/e ta/e

V. če/i o/e

I. om/ma om/ama tom/ma

L. u/ma i/ama tu/ma

Durani(n)/Duranka(e)/Duranče(ići) za doseljenike

Pridev durski a/e o/a durački a/e o/a

Drugi pojmovi - durolikost, duroličje, duračnost, Durina/Duruljak, duroljublje...

## **Izgled i narav**

**Duri** (u originalu **Duro(s)**) bili su manje-više Kapio korpus čelovjekolika vrsta, glatke plavo-zelenkaste kože, povećih kranijalnih lobanja, sa naglašenim jagodičnim kostima, ispod kojih su im se nalazile odor-žlezde, kojima su neposredno mogli da nanjuše odurne mirise (s' obzirom na kakvoj su planeti živeli, bolje je tako), što dalje implicira da su i tu, osim preko usta, mogli da uvlače vazduh, što je pomoglo Kejd Bejnu i ovom Durskom Gospodaru Sita, da dišu na negostoljubivim planetama ili usled povreda disajnog trakta, pošto noseve nisu imali (mada se kod Admirala Gara Štazija mogu videti visoko usađene nozdrve, i uopšte, celokupna čudna struktura kostiju nosa, pa čak i uši, pa je moguće da je genetski evoluirao ili mešanac, (prirodno ili veštački). Iako su imali usta, usne nisu imali.

   Što im nije smetalo da govore Baznim jezikom, na koji je njihov maternji, Durski, znatno uticao, očigledno.

Izdužena lica su jasno pokazivala polne distinkcije, iako nisu imali facijalne vlasi ni brade ni kose.

Što se tiče tela, kada nije bilo u oklopu ili odorama, itekako su se pokazivale izmeđupolne razlike. Kao i kod većine kapio korpus čelovjekolikih bića, muškarci su bili mišićaviji iako to nije bilo pravilo, ali generalno atletskije građeni od Nejmojdija, a žene sa izraženijim crtama i sa nežnijim oblijim telom i čak grudima (iako su gmizavci, to je čisto razvojna karakteristika torakalnih čelovjekolikih bića, da imaju grudi, iako imamo i reptilosisare, te i to nije isključeno, kod Dura to nije slučaj).

Žene su rađale jaja, koja su, kao i kod njihovih (de)evoluiralih srodnika, Nejmojdija prolazila kroz stadijum larvi, iako su bebe Nejmojdi rađane žive iz kloaka, i generalno odmah ostavljene same sebi na milost i nemilost da se bore da najsnalažljiviji opstane, što je od njih pravilo prave male pohlepne i uopšte strašljive čudake, mali Durski crvići su izuzetno paženi. Porediti Dura sa Nejmojdijanom je bilo izuzetno uvredljivo za Dure.

Oči im nisu imale beonjače, već su bile oker-crvene, i sa poprečnom zenicom prilično tesno zatvorenom za razliku od zenica njihovih srodnika, žućkaste boje, kao kod nekih vodozemaca, što implicira da su evoluirali od nižih grana gmizavaca, bližih amfibijskim organizmima. To, i imena pojedinih Nejmojdijana, kao što su Dažd i slično. Krvarili su zeleno.

## **Društvo**

Zatvoreni, poput njihovih zenica, po prirodi, tihi i povučeni, neprimetni, Duri su međutim jako voleli da pričaju o svojim dostignućima u putovanju svemirom. Imali su fotografsko pamćenje, tako da su priče bile vrlo živopisne. Većina Dura je bila verzirana u upravljanje svim što je moglo da se kreće, ne samo interplanetarno, nego i po planeti.

Nisu oni bili samo međuzvezdani piloti nego i istraživači. Bili su avanturističkog duha, i pomalo ishitreni, što se ne bi reklo po njihovom povučenom ćutanju. Kao jedna od, ako ne i prva civilizacija (Rakate i Kva su više koristili teleportaciju nego pravo "prtenje staza", a Kolumni i ostale, sada već de-evoluirale rase, su samo posedovali obične interplanetarne letilice, ne one za iskrivljeni hiper-prostor) koja se je otisnula svojeručno napravljenim vozilima na hiper-pogon, sa površine svoje planete sa koje su jedva čekali da se otisnu zbog zagađenosti, Duri su iscrtali jedne od prvih mapa kretanja kroz hiper-prostor, trgovačke linije, auto-rute i celokupan saobraćajni infrastrukturalni plan, koji se koristio hiljadama godina.

Zbog njihovih izuzetnih, superiornih astronavigatorskih sposobnosti, mnogi Duri su najviše preferirali počasnu titulu "Kartograf", bilo da se bave time ili nečim drugim. To im je izuzetno imponovalo, pa makar bili i samo inžinjeri hiper-letelica. Toliko je čak njihov Durski jezik učestvovao u kreiranju novih termina u vezi sa interzvezdanim putovanjima, da je nekako postao opšte-korišćen među pilotima i istraživačima svemira i ostalim korisnicima auto-hiperputeva.

Njihova prvobitna planeta Duro vremenom je postala potpuno neizdrživa za život, čak i pre nego što su počeli da konstruišu svemirske letelice, zbog zagađenja su morali već da razmišljaju da se otisnu bar sa njene površine. Iako je bila nemoguća za život ovih čelovjekolikih stvorova, biljkama očito nije smetalo, te su ostali visoko u atmosferi da nadgledaju farme povrća i voća koje su prekrivale čitavu planetu i bile potpuno automatizovane. Farme životinja se ne pominju, pošto je većina domaćih vrsta iščezla, ali se pretpostavlja da Duri nisu vegetarijanci. Mnogi od njih su nosili imena ili čak prezimena po tim životinjama koje su ubili prenaglom industrijalizacijom.

Gore su napravili dvadesetak povećih gradova koji su slobodno, ali takođe automatizovano, orbitirali u vazduhu. Jednostavno su voleli da zavise od tehnologije. Jedan od takvih gradova bio je Urdorf.

Kada su ih Južan Vonzi zauzeli, život se vratio na planetinu površinu. Ako se to može nazvati životom zapravo.

Na tim lebdećim platformama, Duri su izgradili složenu i ogromnu industriju zvezdanih plovila, bolju čak i od Korelske.

Čitav njihov establišment, u smislu Vlade i svega je otprilike bio Konzorcijum korporacija konstruktora međuzvezdanih plovila, a sve važne političke i životne odluke donosili su zapravo deoničari tih korporacija.

Te je svako ko je imao učešće u deonicama otprilike mogao i da bude deo administracijskog sistema. Ako bi hteo.

Duri su zaslužni za otkrivanje mnogih mnogih rasa, te povezivanje svih njih i time samo državotvorno uređenje čitave naše galaksije. Oni su, praktično, očevi Republike.

Oni su i očevi (mirnodopskog) kolonizovanja. Nikada nisu nasilno naselili nijednu planetu. Zašto bi trošili vreme na ratove pored tolikih praznih planeta. Njih zanima samo eksploracija i ekspanzija, ne i eksploatacija.

Kolonizovali su mnoge planete pre svih, te je za očekivati da su neke od tih novih kolonija posle tolikih godina mutirale. Doduše sasvim blago. Više se primećivao društveni aspekt tog razgranavanja na nove podrase. Neke od najpoznatijih su svakako Nejmojdiji, i Duroliki Žuti, koji imaju čak i ušne školjke.

Nejmojdiji se fizički praktično nisu mnogo razlikovali od Dura, mada im je koža bila više zeleno-plavkasta nego plavo-zelenkasta (i ljubičasta kada im je muka). Imali su malo iskošenije (bademaste) oči, malo više nadurena usta, i čvorugasta čela, što ima veze sa Nejmojdijom, koja je imala snažniju gravitaciju i maglovitu atmosferu i "zubato sunce". Kada bi umrli, glava im se, kao kod vodozemaca vrlo vrlo brzo sušila, izduživala i formirala grudvice na potiljku (borbeni droidi B1 su napravljeni da liče na mrtve Nejmojdije, kako bi uterali strah)

Međutim, njihove osobine su bile mnogo više od minorne mutacije. Iako su im majke imale kloaku, nisu rađani iz jaja, nego direktno u larveni oblik. Što je prouzrokovalo probleme. Majke su izgubile osećaj da treba da ih paze, pa su ih ostavljale, sa vrlo malo hrane, da se bukvalno bore za život i smrt. Zbog toga su izrasli u generalno strašljive i pohlepne jedinke, što je izuzetno nerviralo dijametralno suprotne **Dure** i vređalo ih. Duri su bili avanturističkog duha i vrlo rado su pomagali druge Dure i njihove ekspedicije. Postojala je cela tradicija pozajmljivanja od Durskih kreditnih institucija. Jedini uslov za kredit je bio da ne obrukate De. Međutim, poštovali su svoje genetske izdanke zbog njihovih poslovnih veština.

## **Istorija**

Duri su se razvili na planeti Duro mnogo pre uzdizanja Galaktičke Republike. Mnogo pre. Negde oko 100.000. PBJ došli su u kontakt sa Kolumnima, koji nisu nešto naročito bili impresionirani njima, pa su ih ostavili tako.

Pedesetak hiljada godina kasnije, došle su Rakate i inkorporirale Duro u njihov Večni Rajh i porobili Dure.

Kao robovi bili su korišćeni kao dobri konstruktori da naprave Zvezdanu Livnicu 30.000. PBJ.

Da li im je to slomilo njihov neumorni duh? Ne. Oni su i to videli samo kao još jednu priliku više. Da od najnaprednije rase nauče nove tehnologije interstelarnog putovanja. Okrutnost, nisu ni primećivali. Toliki su zaluđenici bili za tehnologiju.

Kada se 25.200. PBJ pojavila kuga, koja je napadala samo **Rakate**, Duri su iskoristili priliku i svrgnuli svoje gospodare oružjem koje su sami napravili. I osnovali Dursku Monarhiju.

Posle rušenja Rakatskog Rajha, Durima nije mnogo trebalo da provale i sva ostala vozila koja je Zvezdana Livnica automatski pravila bez njihove pomoći. Ubrzo su dizajnirali hiper-prostor propelent (ispaljivač), koji ih je sa mesta polaska direktno ispaljivao svetlosnom brzinom u iskrivljeni hiper-prostor. I time pretekli sve ostale civilizacije.

Ovu naprednu tehnologiju iskoristili su ne za osvajanje kao njihovi gospodari, nego za širenje i pomaganje drugim civilizacijama u njihovom ranom napretku i spajanje u uređenu uniju svetova. Čim su otišli sa svoje doskora porobljene rodne planete, njihove trekerske ekspedicije po obližnjem delu naše galaksije ubrzo su ih dovele do Ljudi, na Korusantu , Koreliji, i ostalim Kor-svetovima.

Sa Korelcima su izgradili prvi krak Korelskog Gospodarskog Protoka a kada su otkrili hiper pogon, Duri su ušli u svoje zlatno doba, pod kraljicom Ranom Mas Trehalt (Tamni Oblaci u prevodu sa Durskog), kao osnivači Kora. Zlatno doba je videlo i izgradnju automatizovanih farmi na **Duru**, i velike brane TierKam, nazvane po kraljevskom arhitekti, koja je godinama kasnije pukla i poplavila Dolinu Kraljeva i zatrovala zemljište i koštala Bertroffa Hisa njegovih udova. Posle izgradnje farmi, zemljište je ionako počelo biti prezagađeno pa su izgradili i orbitirajuće platforme, brodogradilišta i dokove, kasnije i gradove, i monarhija je polako počela da gubi na značaju i zamenjena je Upravnim Odborom, koji su vodili najznačajniji predstavnici Konzorcijuma (deoničarskog vođstva) konstruktorskih korporacija.

Jedna od prvih praznih planeta koju su naselili bila je Nejmojdija, mada su Nejmojdiji već do 15.000. bili smatrani za zasebnu podrasu. Zatim su otkrili i pokušali da civilizuju domoroce planete Slin, za vreme Kimud Ere,pa onda Adnerim (jednina Adneri) oko 5.000. sa istoimene planete PBJ sa , takođe sa vrlo malo uspeha, ostali su na primitivnoj podeli po nekakvim kastama, i Kobot, rodnu planetu Koboka, evoluiralih od insekata.

Godine 3.962. PBJ, njihova rodna Duro planeta je zamalo potpuno uništena za vreme Mandalorskih Ratova, kada je flota okupatora Mandaloraca koja se uputila ka sektoru Kolonija i Koru, sa Ljudima su imali vekovne krvne razmirice još od najranijih stadijuma evolucije obe rase, usput napala i uništila njihove saveznike **Dure** svojim Baziliškim ognjenim zmajevima, hiljadama ratnih droida (mada pitanje je da li se to može nazvati droidom jer nije napravljeno čelovjekoliko, nego po uzoru na zmajeve sa planete Bazilisk, od strane istoimene visoko razvijene rase reptila (Bazilisci)).

Taman kada su se oporavili i podigli iz ruševina, a onda su započeli mnogobrojni Ratovi Sita. Godine 1.003. PBJ za vreme Novih Ratova Sita, njihova kolonija na planeti Harpuri, u Drue Sektoru je potpuno uništena, prilikom ubistva Vuki diplomate Rohare, od strane Kaosa Krula, "Pobesnelog", sledbenika Bratstva Tame, Sitske organizacije pod vođstvom Skeri Kana ouči Rusanskih Ratova.

Tokom 220. PBJ, Industrijskog Doba Dura, rudarski grad Tajana (ne mešati sa Nova Tajana, koji je plutajući grad, takoreći čardak), u istoimenom krateru (koji će kasnije tokom odsudne Bitke nad Durom (ne mešati sa drugim mnogobrojnim istoimenim bitkama), poslužiti kao sklonište za izbeglice Južan Vong invazije, i propatiti zbog toga, zajedno sa izbeglicama), dostigao je svoj vrhunac. Dvadeset godina kasnije, 200. PBJ sazidana je TierKam brana.

Dvesta godina kasnije, 20. PBJ (Pre Bitke za Javin), u jeku Rata Klonova, KAPS (Konfederacija Autonomaških Planetarnih Sistema/Separatista/Secesionista), pokrenuo je Operaciju Durdžovo Koplje, koordinisanu kampanju kojom su zauzeli tvornice visokoprofilnog oružja, i to i kombinacija mnogih unapred pripremljenih "nesporazuma" doveli su do brzog pada **Dura**. Ali brzo je i oslobođen. Brzo, u odnosu na dugačku istoriju Duraka, za svega par godina. Republika je bila šokirana brzinom pada Dura, te je zategla svoju odbranu. Pobednici su proglasili osvojenu planetu delom Korelskog sektora, isključivo kako bi ih posvađali.

Imperija je posle Rata pokupila i poslednje što je ostalo od prirodnih resursa na planeti, što je oteralo i poslednje Dure sa planete.

Godine 5. NBJ, TriKlop je premešten (kao zarobljenik) na Duro od strane Velikog Moufa Bertroffa Hisa. Međutim, pobegao je i spasio svog sina iz kandži Hisa. Ubrzo zatim His je upao u kiselinu iz brane i izgubio obe ruke i obe noge. I kandže. Mnogo godina kasnije poginuo je na sličan način, upavši u vodopad lave.

Durski arheolozi spašeni su. Nacionalno blago, što istorijsko što pravo blago zakopano sa kraljevima, potpuno je uništeno. Nova Republika je ubrzo oslobodila Duro, i vratila ga pod odrednicu Duro Sektora. Timovi za prečišćavanje eko-sistema probali su da očiste makar atmosferu, kako bi vratili stotine hiljada izbeglica.

Imperija je na kratko opet zaposela Duro u Operaciji Ruka iz senke 10. NBJ, ali je Nova Republika ponovo odnela pobedu.

Godine 13. NBJ, KorDuro (Kor planete - Duro) Brodogradilište preuzelo je kontrolu nad Prijandilovim brodogradilištem od KorSekA (Korporativni Sektor Autoritet) koji ga je otkupio posle bankrota od Imperije.

Sredinom 25. NBJ, Džedajke Trini V i Trezina Lobi (rase Čovik, ne Čovek) otkrile su mutne radnje KorDura, Trezina sa Brigadom Pomirenja, koja je bila za saradnju sa okupatorima Južanima, a Trini Ve sa proneverom novca koji je IZKOIZ (Komitet za izbeglice) namenio raseljenima, pa su je KorDuro čuvari ubili i izbacili kroz vakuumsku komoru.

Kada je Nova Republika 26. NBJ mislila da je planeta dovoljno očišćena i da je vreme da počnu da masovno vraćaju izbegla lica, Južan Vonzi se nisu složili. Predvođeni NomEnorom, oni su preokrenuli stotine hiljada godina zagađivanja za samo dve godine, i napravili bujnu planetu opet od **Dura**.

Oštećeni, nespremni i zauzeti Duro je pao za svega nekoliko dana. Ovaj put bukvalno. Iskoristivši Bazne dovine, retraktore-repulsore, koji su mogli da poguraju čak i čitave mesece, bukvalno su odgurali lebdeće gradove Dura na vekovima nenaseljivo tlo i skršili ih. Sve osim Urdorfa.

Kada je Duro procvetao pod Južan Vonzima, bukvalno, Duri su je još jednom povratili, uz pomoć Federalista, PAGS-a (Prisajedinjeni Autonomni Galaktički Savezi), čiji je jedan od najuticajnijih vođa bio Admiral Gar Štazi, Durak po rođenju, i opravdano se veruje da su se **Duri** vratili na sada obnovljenu, preporođenu planetu, po završetku rata.